proxectonos/corpus_dominio_legal_administrativo_tmp huggingface dataset:
ORDE do 21 de abril de 2009 pola que se fai pública a resolución do concurso público de axudas complementarias do programa comunitario de mobilidade de estudantes Erasmus e Suíza correspondente ao curso académico 2008-2009 convocadas pola Orde do 26 de novembro de 2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/04/2009

Pola Orde do 26 de novembro de 2008, DOG do 9 de decembro, convocáronse axudas complementarias do programa de acción da Unión Europea de mobilidade de estudantes Erasmus e Suíza, correspondentes ao curso académico 2008-2009, e aprobáronse as bases desta convocatoria.
De acordo co establecido no artigo 7º desta convocatoria, desde o día 23 de febreiro ao 6 de marzo de 2009 expuxéronse as listas provisorias de solicitudes admitidas e excluídas por documentación, podendo durante ese mesmo prazo os interesados formular as reclamacións para emendaren erros e faltas de documentos ante a Dirección Xeral de Ordenación e Calidade do Sistema Universitario de Galicia.
Rematado este prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, de acordo co establecido no artigo 10 das bases da convocatoria, e atendendo ao informe-proposta elevado pola citada comisión avaliadora a través da Dirección Xeral de Ordenación e Calidade do Sistema Universitario de Galicia, esta consellería
RESOLVE:
Artigo 1º
Conceder axudas complementarias do programa da acción da Unión Europea de mobilidade de estudantes Erasmus e Suíza ao alumnado universitario que se relaciona no anexo I da presente orde e pola contía que se especifica.
As axudas aboaranse na conta bancaria indicada polo interesado.
Artigo 2º
Denegar estas axudas complementarias ao alumnado universitario que se relaciona no mesmo anexo como solicitudes denegadas, polas causas que nel se especifican.
Artigo 3º
O incumprimento total ou parcial por parte dos beneficiarios de calquera das condicións establecidas na orde de convocatoria do 26 de novembro de 2008, DOG do 9 de decembro, e na presente orde, constituirá causa determinante de revogación da axuda e do seu reintegro polo beneficiario ou solicitante, segundo o disposto no artigo 33 da Lei 9/2007, do 13 de xuño, de subvencións de Galicia.
Artigo 4º
Contra esta orde, que esgota a vía administrativa, os interesados poderán interpoñer recurso potestativo de reposición ante a conselleira de Educación e Ordenación Universitaria no prazo dun mes a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 21 de abril de 2009.
Jesús Vázquez Abad
Conselleiro de Educación e Ordenación Universitaria
Ver referencia pdf "08100D008P012.PDF"
CORRECCIÓN de erros.-Orde do 14 de abril de 2009 pola que se autoriza o cambio de denominación do Colexio de Educación Infantil e Primaria de Sada, na provincia da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/04/2009

Advertido erro na devandita orde publicada no Diario Oficial de Galicia número 78, do xoves día 23 de abril de 2009, cómpre facer a seguinte corrección:
-Na páxina 7.829 no anexo, onde di: «Nova denominación: Colexio de Educación Infantil e Primaria de Sada e os seus contornos»; debe dicir: «Nova denominación: Colexio de Educación Infantil e Primaria de «Sada y sus Contornos».
DECRETO 97/2009, do 23 de abril, polo que se dispón que cese Branca Rodríguez Pazos como delegada provincial de Lugo da Vicepresidencia da Igualdade e do Benestar.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Branca Rodríguez Pazos, como delegada provincial de Lugo da Vicepresidencia da Igualdade e do Benestar, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
ORDE do 24 de abril de 2009 pola que se dispón que a Secretaría Xeral da Consellería de Sanidade se encargue do despacho dos asuntos da Secretaría Xeral do Servizo Galego de Saúde.
CONSELLERÍA DE SANIDADE — II. AUTORIDADES E PERSOAL — 28/04/2009

Producido o cesamento do titular da Secretaría Xeral do Servizo Galego de Saúde, cómpre adoptar as medidas inmediatas para que, sen prexuízo do posterior nomeamento do titular do centro directivo correspondente, se asegure o correcto funcionamento do servizo e a resolución, se é o caso, dos asuntos encomendados á devandita Secretaría Xeral. Por todo iso, en virtude das atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia,
DISPOÑO:
Artigo único.-O desenvolvemento das accións e o exercicio das competencias que ata o de agora tiña atribuídas a Secretaría Xeral do Servizo Galego de Saúde, e que figuran no Decreto 46/2006, do 23 de febreiro, polo que se establece a estrutura orgánica do Servizo Galego de Saúde, e outras que lle fosen expresamente delegadas, quédanlle encomendadas temporalmente ao titular da Secretaría Xeral da Consellería de Sanidade, ata que se produza o nomeamento do/da titular da Xerencia do Servizo Galego de Saúde.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 24 de abril de 2009.
Pilar Farjas Abadía
Conselleira de Sanidade
CORRECCIÓN de erros.-Decreto 235/2009, do 23 de abril, polo que se nomea secretario xeral do Medio Rural a Jorge Atán Castro.
CONSELLERÍA DO MEDIO RURAL — II. AUTORIDADES E PERSOAL — 28/04/2009

Advertido erro no devandito decreto, publicado no Diario Oficial de Galicia número 79, do 24 de abril de 2009, cómpre realizar a seguinte corrección:
No sumario e na páxina 7.953, onde di: «secretario xeral do Medio Rural», debe dicir: «secretario xeral da Consellería do Medio Rural».
c) SUBSTITUCIÓNS CONSELLERÍA DE SANIDADE
RESOLUCIÓN do 15 de xuño de 2009 pola que se lles dá publicidade aos convenios de colaboración subscritos por este ente público no primeiro cuadrimestre do ano 2009.
EMPRESA PÚBLICA DE OBRAS E SERVIZOS HIDRÁULICOS — III. OUTRAS DISPOSICIÓNS — 07/07/2009

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) establece que as entidades públicas vinculadas ou dependentes da Comunidade Autónoma de Galicia, deberán publicar cuadrimestralmente no Diario Oficial de Galicia unha relación cos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
RESOLVO:
Facer pública a relación dos convenios subscritos pola empresa pública de Obras e Servizos Hidráulicos durante o primeiro cuadrimestre do ano 2009, que se incorpora como anexo a esta resolución.
Santiago de Compostela, 15 de xuño de 2009.
Ethel Mª Vázquez Mourelle
Presidenta da Empresa Pública de Obras e Servizos Hidráulicos
ANEXO
Convenios de colaboración subscritos pola empresa pública de Obras e Servizos Hidráulicos durante o primeiro cuadrimestre do ano 2009:
-Addenda ao convenio de colaboración entre a Consellería de Medio Ambiente e Desenvolvemento Sostible, a empresa pública de Obras e Servizos Hidráulicos, o Concello de LoureNzá e o Instituto Galego da Vivenda e Solo para a execución da obra «abastecemento de auga ao polígono industrial de Vilanova de Lourenzá (Lugo)», clave OH.227.436.
-Convenio de colaboración entre a empresa pública de Obras e Servizos Hidráulicos e o Concello de Bueu para a execución das obras de «mellora na bacía do río Bispo. Bueu (Pontevedra)», clave OH.436.788.
-Convenio de colaboración entre o ente público Portos de Galicia, a empresa pública de Obras e Servizos Hidráulicos e o Concello de Ponteceso para a execución e mantemento dunha estación de bombeo e colectores de saneamento en terreos da zona de servizo do porto de Corme (Ponteceso-A Coruña).
-Addenda ao convenio de colaboración entre o ente público Portos de Galicia, a empresa pública de Obras e Servizos Hidráulicos e o Concello de Camariñas para a execución e mantemento de colectores xerais e estación de bombeo na zona de servizo do porto de Camariñas (A Coruña).
DECRETO 96/2009, do 23 de abril, polo que se dispón que cese María Tereixa dos Anxos Novo Arrojo como delegada provincial da Coruña da Vicepresidencia da Igualdade e do Benestar.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese María Tereixa dos Anxos Novo Arrojo, como delegada provincial da Coruña da Vicepresidencia da Igualdade e do Benestar, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
DECRETO 98/2009, do 23 de abril, polo que se dispón que cese Xosé Francisco Ferreiro Abelleira como delegado provincial de Ourense da Vicepresidencia da Igualdade e do Benestar.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Xosé Francisco Ferreiro Abelleira, como delegado provincial de Ourense da Vicepresidencia da Igualdade e do Benestar, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
CORRECCIÓN de erros.-Resolución do 25 de xuño de 2009 pola que se lles dá publicidade aos convenios de colaboración subscritos por este organismo no primeiro cuadrimestre de 2009.
CONSELLERÍA DE TRABALLO E BENESTAR — III. OUTRAS DISPOSICIÓNS — 07/07/2009

Advertido erro na devandita resolución publicada no Diario Oficial de Galicia, número 127, do mércores, día 1 de xullo de 2009, cómpre facer a seguinte corrección:
-Na páxina 11.463, onde di: «Consellería de Traballo e Benestar»; debe dicir: «Instituto Galego de Seguridade e Saúde Laboral».
ORDE do 25 de xuño de 2009 pola que se resolve a convocatoria da Orde do 19 de febreiro de 2009 pola que se aproban as bases e se procede á convocatoria de axudas a estudantes universitarios con residencia en Galicia que cursan estudos oficiais fóra da nosa comunidade autónoma por non estaren implantados no sistema universitario de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/07/2009

Mediante a Orde do 19 de febreiro de 2009, DOG do 3 de marzo, aprobáronse as bases e procedeuse á convocatoria de axudas a estudantes universitarios con residencia en Galicia que cursan estudos oficiais fóra da nosa comunidade autónoma por non estaren implantados no sistema universitario de Galicia.
De acordo co establecido no artigo 5 das bases da convocatoria, desde o día 29 de abril ao 12 de maio expuxéronse as listas provisionais das solicitudes admitidas e excluídas, podendo durante ese mesmo prazo os interesados formular as reclamacións para emendar erros e falta de documentación.
Transcorrido este prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, de acordo co establecido nas bases da convocatoria e atendendo á proposta elevada pola citada comisión avaliadora a través da Secretaría Xeral de Universidades, esta consellería
RESOLVE:
Artigo 1º
Concederlles axudas aos estudantes con residencia en Galicia que realizan estudos de carácter oficial e validez nacional nas universidades públicas de fóra de Galicia, que se relacionan na lista do anexo I desta orde e na contía que se especifica.
Artigo 2º
Denegarlles axudas aos estudantes con residencia en Galicia que realizan estudos de carácter oficial e validez nacional nas universidades públicas de fóra de Galicia, que se relacionan no mesmo anexo II como denegados, polas causas que nel se especifican.
Artigo 3º
O incumprimento total ou parcial de calquera das condicións establecidas na orde de convocatoria constituirá causa determinante de revogación da axuda e do seu reintegro polo beneficiario, segundo o disposto no artigo 33 da Lei 9/2007, do 13 de xuño, de subvencións de Galicia.
Artigo 4º
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 25 de xuño de 2009.
Jesús Vázquez Abad
Conselleiro de Educación
e Ordenación Universitaria
Ver referencia pdf "13100D005P012.PDF"
ORDE do 24 de xuño de 2009 pola que se resolve a convocatoria da Orde do 18 de febreiro de 2009 pola que se aproban as bases e se procede á convocatoria de axudas a asociacións de estudantes universitarios para o curso académico 2008/2009.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/07/2009

Mediante a Orde do 18 de febreiro de 2009, DOG do 3 de marzo, convocáronse e aprobáronse as bases que rexen o concurso público de axudas a asociacións de estudantes universitarios para o curso académico 2008-2009.
De acordo co establecido no artigo 7º das bases da convocatoria, desde o día 29 de abril ao 12 de maio, expuxéronse as listas provisionais das solicitudes admitidas e excluídas, durante ese mesmo prazo os interesados podían formular as reclamacións para emendar erros e faltas de documentación.
Transcorrido este prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, de acordo co establecido nas bases da convocatoria e atendendo á proposta elevada pola citada comisión avaliadora a través da Secretaría Xeral de Universidades, esta consellería
RESOLVE:
Artigo 1º
Concederlles axudas ás asociacións de estudantes das universidades galegas que se relacionan no anexo a esta orde e na contía que se especifica.
Artigo 2º
Denegarlles a axuda ás asociacións que se relacionan no citado anexo desta orde, polos motivos que nel se sinalan.
Artigo 3º
O incumprimento total ou parcial por parte dos beneficiarios de calquera das condicións establecidas na orde de convocatoria do 18 de febreiro de 2009 constituirá causa determinante de revogación da axuda e do seu reintegro polo beneficiario ou solicitante, segundo o disposto no artigo 33 da Lei 9/2007 de subvencións de Galicia.
Artigo 4º
Contra esta orde, que esgota a vía administrativa, os interesados poderán interpor recurso potestativo de reposición ante o conselleiro de Educación e Ordenación Universitaria no prazo dun mes a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, ante o Tribunal Superior de Xustiza de Galicia.
Santiago de Compostela, 24 de xuño de 2009.
Jesús Vázquez Abad
Conselleiro de Educación
e Ordenación Universitaria
Ver referencia pdf "13100D004P011.PDF"
DECRETO 99/2009, do 23 de abril, polo que se dispón que cese Francisco Javier Verea Argibay como delegado provincial de Pontevedra da Vicepresidencia da Igualdade e do Benestar.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Francisco Javier Verea Argibay, como delegado provincial de Pontevedra da Vicepresidencia da Igualdade e do Benestar, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
DECRETO 100/2009, do 23 de abril, polo que se dispón que cese María Dolores Rodríguez González como delegada territorial da Coruña da Consellería de Economía e Facenda.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese María Dolores Rodríguez González, como delegada territorial da Coruña da Consellería de Economía e Facenda, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN do 1 de xullo de 2009 pola que se publica o estado de execución do orzamento da comunidade autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao primeiro trimestre de 2009.
CONSELLERÍA DE FACENDA — III. OUTRAS DISPOSICIÓNS — 07/07/2009

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da comunidade autónoma e as súas modificacións, e á situación de tesouraría e movementos por operacións orzamentarias e extraorzamentarias correspondentes ao primeiro trimestre de 2009, que figuran como anexo a esta resolución.
Santiago de Compostela, 1 de xullo de 2009.
Marta Fernández Currás
Conselleira de Facenda
Ver referencia pdf "13100D002P006.PDF"
Ver referencia pdf "13100D003P010.PDF"
DECRETO 101/2009, do 23 de abril, polo que se dispón que cese Gonzalo Vázquez Rivas como delegado territorial de Lugo da Consellería de Economía e Facenda.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Gonzalo Vázquez Rivas, como delegado territorial de Lugo da Consellería de Economía e Facenda, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
DECRETO 102/2009, do 23 de abril, polo que se dispón que cese José Luis Gutiérrez Rodríguez como delegado territorial de Ourense da Consellería de Economía e Facenda.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese José Luis Gutiérrez Rodríguez, como delegado territorial de Ourense da Consellería de Economía e Facenda, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
ORDE do 7 de abril de 2009 pola que se declara de interese galego a Fundación Convento de Herbón e se ordena a súa inscrición no Rexistro de Fundacións de Interese Galego.
CONSELLERÍA DE CULTURA E DEPORTE — III. OUTRAS DISPOSICIÓNS — 29/04/2009

Con data do 20 de marzo de 2009 foi publicada no Diario Oficial de Galicia a orde da Consellería de Presidencia, Administracións Públicas e Xustiza do 25 de febreiro de 2009 pola que se clasifica de interese a Fundación Convento de Herbón e se adscribe á Consellería de Cultura e Deporte, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto atender a difusión e fomento dos valores espirituais, relixiosos, culturais, artísticos ou históricos relacionados co convento de Herbón e coa comunidade relixiosa que o rexe. Tamén se ocupará de promover a conservación e restauración do convento de Herbón.
Por iso, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e da súa Presidencia, e segundo o establecido no artigo 5 da Lei 12/2006, do 1 de decembro, de fundacións de interese galego, e no artigo 32.3º a) do Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño,
DISPOÑO:
Primeiro.-Declarar de interese galego a Fundación Convento de Herbón xa que os seus estatutos cumpren as prescricións que para tal efecto sinala a vixente lexislación en materia de fundacións de interese galego.
Segundo.-Ordenar a inscrición da Fundación Convento de Herbón no Rexistro de Fundacións de Interese Galego da Consellería de Cultura e Deporte, para os efectos constitutivos que sinala a Lei 12/2006, do 1 de decembro, de fundacións de interese galego.
Terceiro.-A dita fundación queda sometida ao disposto na normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servizos. Tamén queda obrigada a renderlle contas anualmente ao protectorado e a xustificar, a través dunha memoria anual, o cumprimento da finalidade fundacional, así como a presentar o plan de actuación, con anterioridade ao inicio do exercicio económico para o cal se formula e a solicitar as preceptivas autorizacións do protectorado.
Santiago de Compostela, 7 de abril de 2009.
Ánxela Bugallo Rodríguez
Conselleira de Cultura e Deporte
ORDE do 2 de abril de 2009 pola que se incorpora o procedemento de solicitude de acreditación de actividades no Sistema Acreditador da Formación Continuada das profesións sanitarias na Comunidade Autónoma de Galicia a través de Saga ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 13/04/2009

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, novos procedementos, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e na disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán.
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, (procedementos para os que está habilitado o Rexistro Telemático da Xunta de Galicia), e queda, pois, habilitado cos efectos previstos no seu artigo 5.1º, o seguinte procedemento:
SA850A.-Procedemento de solicitude de acreditación de actividades no Sistema Acreditador da Formación Continuada das profesións sanitarias na Comunidade Autónoma de Galicia a través de Saga.
2. O procedemento para a tramitación electrónica estará dispoñible no enderezo
http://www.xunta.es/servicios/
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 2 de abril de 2009.
José Luis Méndez Romeu
Conselleiro de Presidencia, Administracións Públicas e Xustiza
ORDE do 2 de abril de 2009 pola que se incorpora o procedemento de rexistro administrativo especial de mediadores de seguros, corredores de reaseguros e dos seus altos cargos na Comunidade Autónoma de Galicia, ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 13/04/2009

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, novos procedementos, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º en a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán.
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, (procedementos para os que está habilitado o Rexistro Telemático da Xunta de Galicia), e queda pois, habilitado cos efectos previstos no seu artigo 5.1º, o seguinte procedemento:
EC640A.-Rexistro administrativo especial de mediadores de seguros, corredores de reaseguros e dos seus altos cargos na Comunidade Autónoma de Galicia.
2. O procedemento para a tramitación electrónica estará dispoñible no enderezo
http://www.xunta.es/servicios/.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 2 de abril de 2009.
José Luis Méndez Romeu
Conselleiro de Presidencia, Administracións Públicas e Xustiza
ORDE do 23 de marzo de 2009 pola que se declara de interese galego a Fundación Óscar Pereiro e se ordena a súa inscrición no Rexistro de Fundacións de Interese Galego.
CONSELLERÍA DE CULTURA E DEPORTE — III. OUTRAS DISPOSICIÓNS — 01/04/2009

Con data do 3 de marzo de 2009 foi publicada no Diario Oficial de Galicia a orde da Consellería de Presidencia, Administracións Públicas e Xustiza do 4 de febreiro de 2009 pola que se clasifica de interese a Fundación Óscar Pereiro, adscribíndoa á Consellería de Cultura e Deporte, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como finalidade a promoción e realización de actividades físico-deportivas, socioculturais e recreativas, mediante a elaboración e execución de plans de promoción do deporte dirixidos a todos os cidadáns, dedicando unha especial atención ao deporte escolar, ás actividades deportivas levadas a cabo por persoas discapacitadas, así como tamén ás prácticas deportivas que fomenten a participación e integración das persoas maiores.
A fundación prestaralle unha relevancia prioritaria á consecución do obxectivo segundo o cal os mozos e mozas en idade escolar que por calquera circunstancia se achen nunha situación desfavorable para a realización ou práctica dunha actividade deportiva, non se vexan privados da posibilidade de participaren, en igualdade de condicións, en calquera das diversas modalidades deportivas que se organicen dentro do amplo abano das actividades extraescolares.
Calquera outra finalidade que, respectando a lexislación vixente, sexa compatible cos fins perseguidos pola fundación.
Por iso, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e da súa Presidencia, e segundo o establecido no artigo 5 da Lei 12/2006, do 1 de decembro, de fundacións de interese galego, e no artigo 32.3º a) do Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño,
DISPOÑO:
Primeiro.-Declarar de interese galego a Fundación Óscar Pereiro xa que os seus estatutos cumpren as prescricións que para tal efecto sinala a vixente lexislación en materia de fundacións de interese galego.
Segundo.-Ordenar a inscrición da Fundación Óscar Pereiro no Rexistro de Fundacións de Interese Galego da Consellería de Cultura e Deporte, para os efectos constitutivos que sinala a Lei 12/2006, do 1 de decembro, de fundacións de interese galego.
Terceiro.-Esta fundación queda sometida ao disposto na normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servizos. Tamén queda obrigada a renderlle contas anualmente ao protectorado e a xustificar, a través dunha memoria anual, o cumprimento da finalidade fundacional, así como a presentar o plan de actuación, con anterioridade ao inicio do exercicio económico para o que se formula e a solicitar as preceptivas autorizacións do protectorado.
Santiago de Compostela, 23 de marzo de 2009.
Ánxela Bugallo Rodríguez
Conselleira de Cultura e Deporte
ORDE do 26 de marzo de 2009 pola que se modifica a Orde do 17 de febreiro de 2009 pola que se convocan bolsas de formación de tecnólogos e persoal de apoio á investigación, bolsas de prácticas para os recentemente titulados en especialidades agrarias, forestais, veterinaria, tecnoloxía dos alimentos e bioloxía e bolsas de prácticas para alumnos e recentemente titulados de formación profesional da familia agraria.
CONSELLERÍA DO MEDIO RURAL — III. OUTRAS DISPOSICIÓNS — 01/04/2009

No Diario Oficial de Galicia nº 37, do 23 de febreiro de 2009, publicouse a Orde do 17 de febreiro de 2009 pola que se convocan bolsas de formación de tecnólogos e persoal de apoio á investigación, bolsas de prácticas para os recentemente titulados en especialidades agrarias, forestais, veterinaria, tecnoloxía dos alimentos e bioloxía e bolsas de prácticas para alumnos e recentemente titulados de formación profesional da familia agraria.
No punto 1º do artigo 11 das bases reguladoras establécese: 1. Para a adxudicación das bolsas de tecnólogos e de persoal de apoio á investigación, a comisión de avaliación, unha vez publicada a lista definitiva de posibles bolseiros, ordenados segundo a súa puntuación, de maior a menor, convocará os candidatos para a elección de destino na Dirección Xeral de Investigación, Tecnoloxía e Formación Agroforestal, o día 17 de abril, ás 10.00 horas da mañá.
Diversas dificultades de carácter técnico, así como atrasos producidos na recepción da documentación provocaron que a fase de instrución se prolongase máis alá das datas previstas afectando, en consecuencia, á publicación das listaxes provisionais de solicitantes. Por tal motivo cómpre modificar o prazo de elección de destino marcado inicialmente para esa data.
Por todo isto, e no uso das facultades que me foron concedidas,
DISPOÑO:
Artigo único.-Modifícase o número 1º do artigo 11 das bases reguladoras da Orde do 17 de febreiro de 2009 pola que se convocan bolsas de formación de tecnólogos e persoal de apoio á investigación, bolsas de prácticas para os recentemente titulados en especialidades agrarias, forestais, veterinaria, tecnoloxía dos alimentos e bioloxía e bolsas de prácticas para alumnos e recentemente titulados de formación profesional da familia agraria, que quedará redactado como se expón:
1. Para a adxudicación das bolsas de tecnólogos e de persoal de apoio á investigación, a comisión de avaliación, unha vez publicada a lista definitiva de posibles bolseiros, ordenados segundo a súa puntuación, de maior a menor, convocará os candidatos para a elección de destino na Dirección Xeral de Investigación, Tecnoloxía e Formación Agroforestal, o día 28 de abril, ás 10.00 horas da mañá.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 26 de marzo de 2009.
Alfredo Suárez Canal
Conselleiro do Medio Rural
DECRETO 104/2009, do 23 de abril, polo que se dispón que cese Begoña Martín-Riva Porrúa como delegada territorial de Vigo da Consellería de Economía e Facenda.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Begoña Martín-Riva Porrúa, como delegada territorial de Vigo da Consellería de Economía e Facenda, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
CORRECCIÓN de erros.-Orde do 2 de marzo de 2009 pola que se regula o procedemento de adxudicación de prazas nas escolas infantís 0-3 dependentes da Vicepresidencia da Igualdade e do Benestar para o curso 2009/2010.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 01/04/2009

Advertido erro na devandita orde, publicada no DOG número 47, do luns 9 de marzo de 2009, cómpre facer a seguinte corrección:
Na páxina 4.920, columna esquerda, artigo 2.1.b), último parágrafo, onde di: «Non obstante, poderán eximirse do límite de idade as nenas e os nenos de integración logo da emisión do ditame do equipo de orientación específico, dependente da Inspección de Educación en cada delegación provincial da Consellería de Educación e Ordenación Universitaria.», debe dicir: «Non obstante, poderán eximirse do límite de idade as nenas e os nenos de integración logo da emisión do ditame do equipo de orientación  para a súa posterior solicitude de flexibilización de escolarización á Inspección Educativa da delegación provincial da Consellería de Educación e Ordenación Universitaria correspondente.»
DECRETO 105/2009, do 23 de abril, polo que se dispón que cese Alberto González Fernández como delegado provincial da Coruña da Consellería de Política Territorial, Obras Públicas e Transportes.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Alberto González Fernández, como delegado provincial da Coruña da Consellería de Política Territorial, Obras Públicas e Transportes, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
ORDE do 24 de marzo de 2009 pola que se lle prorroga a autorización ao Conservatorio Elemental de Música da Guarda, de titularidade municipal, para impartir con carácter provisional durante o curso escolar 2008-2009 as ensinanzas elementais de música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/04/2009

Segundo o disposto no artigo 31 do Estatuto de autonomía de Galicia, é competencia da Comunidade Autónoma de Galicia a regulamentación e administración do ensino en toda a súa extensión, niveis e graos, modalidades e especialidades, e de acordo co artigo 1 do Decreto 585/2005, do 29 de decembro, a Consellería de Educación e Ordenación Universitaria é o órgano da Administración da Comunidade Autónoma de Galicia a que lle corresponden estas competencias.
Os conservatorios de música de titularidade municipal levan a cabo un importante labor no fomento, difusión e extensión das ensinanzas de música por todo o territorio da Comunidade Autónoma de Galicia, e teñen unha grande importancia para o desenvolvemento integral dos nenos e mozos, contribuíndo así ao enriquecemento da vida cultural dos concellos.
Por Orde do 13 de xuño de 2007, autorizouse ao Conservatorio Elemental de Música da Guarda, de titularidade municipal, para impartir con carácter provisional durante o curso escolar 2007-2008 o grao elemental das ensinanzas de música.
Tendo en conta que o Conservatorio Elemental de Música da Guarda ten aprobado o correspondente proxecto técnico, mediante resolución da Dirección Xeral de Ordenación e Innovación Educativa do 20 de novembro de 2006, para a realización das obras que conduzan á obtención da autorización definitiva do conservatorio elemental de música desta localidade para 120 postos escolares, é polo que esta consellería, por proposta da Dirección Xeral de Ordenación e Innovación Educativa,
DISPÓN:
Prorrogar a autorización do Conservatorio Elemental de Música da Guarda, de titularidade municipal, para impartir con carácter provisional durante o curso escolar 2008-2009 as ensinanzas elementais de música.
Facúltase as direccións xerais de Ordenación e Innovación Educativa e a de Formación Profesional e Ensinanzas Especiais para ditaren as normas necesarias para o desenvolvemento desta orde.
Santiago de Compostela, 24 de marzo de 2009.
Laura Sánchez Piñón
Conselleira de Educación e Ordenación Universitaria
ANEXO
Provincia: Pontevedra.
Concello: A Guarda.
Localidade: A Guarda.
Código do centro: 36024288.
Titular: Concello da Guarda.
Centro: Conservatorio Elemental de Música da Guarda.
Autorización provisional: ensinanzas elementais de música.
DECRETO 106/2009, do 23 de abril, polo que se dispón que cese José Daniel Núñez Segade como delegado provincial de Lugo da Consellería de Política Territorial, Obras Públicas e Transportes.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese José Daniel Núñez Segade, como delegado provincial de Lugo da Consellería de Política Territorial, Obras Públicas e Transportes, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
CORRECCIÓN de erros.-Resolución do 13 de febreiro de 2009 pola que se ordena a publicación do acordo do Consello da Xunta de Galicia do 12 de febreiro de 2009 polo que se aproba a relación de postos de traballo da Consellería do Medio Rural.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 13/04/2009

Advertidos erros na Resolución do 13 de febreiro de 2009, publicada no DOG nº 40, do xoves 26 de febreiro de 2009, é necesario facer as oportunas correccións:
Na páxina 4.061:
Onde di: «684 EXP. EN INVESTIGACIÓNS AGRARIAS.», debe dicir: «684 EXPERIENCIA EN INVESTIGACIÓN AGRARIA (2 ANOS) OU DOUTORAMENTO EN MATERIAS AGRARIAS (R.I.)».
Onde di: «725 EXP. PROGRAM. INVESTIG. AGRARIA.», debe dicir: «725 EXPERIENCIA EN PROGRAMAS DE TRANSFERENCIA TECNOLÓXICA».
Onde di: «742 EXPERIENCIA EN INVESTIGACIÓNS AGRARIAS (2 ANOS) (R.I.).», debe dicir: «742 EXPERIENCIA EN INVESTIGACIÓN AGRARIA (4 ANOS) OU DOUTORAMENTO EN MATERIAS AGRARIAS (R.I.)».
Onde di: «861 EXPERIENCIA EN XESTIÓN DE PROGRAMAS DE PRESERVACIÓN DE RECURSOS XENÉTICOS ANIMAIS (R.I.).», debe dicir: «861 EXPERIENCIA EN PLANIFICACIÓN E DESENVOLVEMENTO DE PROGRAMAS OFICIAIS DE SANIDADE E PRODUCIÓN ANIMAL (2 ANOS)».
Onde di: «862 EXPERIENCIA MÍNIMA DE 2 ANOS EN PLANIFICACIÓN E DESENVOLVEMENTO DE PROGRAMAS OFICIAIS DE SANIDADE ANIMAL (R.I.).», debe dicir: «862 EXPERIENCIA EN EXECUCIÓN E CONTROL DE PROGRAMAS OFICIAIS DE SANIDADE E PRODUCIÓN ANIMAL (2 ANOS)».
CORRECCIÓN de erros.-Orde do 11 de marzo de 2009 pola que se crean, modifican e suprimen ficheiros que conteñen datos de carácter persoal existentes na Vicepresidencia da Igualdade e do Benerstar.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 13/04/2009

Advertidos erros na devandita Orde do 11 de marzo de 2009, publicada no DOG nº 58, do 25 de marzo de 2008, cómpre facer as seguintes correccións:
Na páxina, 6.037, no Anexo I. Creación de ficheiros. Secretaría Xeral. Na letra b), onde di: «...entidades de iniciativa social...», debe dicir: «...entidades...».
Na páxina 6.053, no Anexo I. Creación de ficheiros. Secretaría Xeral da Igualdade. No punto 8. Ficheiro: Formación permanente de escolas infantís, debe engadirse a letra a): «a) Finalidade do ficheiro e usos previstos para este: convocatoria e xestión da impartición dos cursos do plan de formación permanente para o persoal das escolas infantís».
Na páxina 6.053, no punto 8, onde di: «zb) Persoas en colectivos...», debe dicir: «b) Persoas ou colectivos...».
RESOLUCIÓN do 25 de marzo de 2009, da Secretaría Xeral da Consellería de Presidencia, Administracións Públicas e Xustiza, pola que se modifica a Resolución do 18 de febreiro de 2009, pola que se dá publicidade á campaña de vixilancia periódica da saúde para o ano 2009 no ámbito da Administración xeral da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 02/04/2009

No DOG nº 52, do 16 de marzo de 2009 publicouse a Resolución do 18 de febreiro pola que se daba publicidade á campaña de prevención da saúde para este ano 2009.
No parágrafo 4º da premisa terceira establecíase que o prazo de inscrición remataría transcorridos vinte días a partir do seguinte ao da publicación da resolución.
Determinadas dificultades técnicas, xurdidas na posta en marcha da aplicación informática de formalización das solicitudes impediu que se puidesen formalizar citas nos primeiros días do prazo inicialmente previsto para inscribirse.
Polo tanto, procede modificar o parágrafo 4º da premisa 3º ampliando o prazo de inscrición. Así pois, o prazo de inscrición rematará o día 30 de abril, agás persoal de nova incorporación e persoal que se incorpore ao traballo logo dunha ausencia prolongada por motivos de saúde.
Santiago de Compostela, 25 de marzo de 2009.
Santiago Antonio Roura Gómez
Secretario xeral da Consellería de Presidencia, Administracións Públicas e Xustiza
CORRECCIÓN de erros.-Orde do 11 de marzo de 2009 pola que se establecen as bases reguladoras dos programas para o fomento da estabilidade no emprego, cofinanciados polo Fondo Social Europeo, e se procede á súa convocatoria para o ano 2009.
CONSELLERÍA DE TRABALLO — III. OUTRAS DISPOSICIÓNS — 02/04/2009

Advertido erro na devandita corrección de erros, publicada no Diario Oficial de Galicia nº 62, do 31 de marzo de 2009, é necesario efectuar a seguinte corrección:
Na páxina 6.518, onde di: «Na páxina 5.625, o anexo XVI debe substituírse polo seguinte:
ANEXO XV
Sectores de actividade en reestruturación»,
debe dicir: «Na páxina 5.625, o anexo XVI debe substituírse polo seguinte:
ANEXO XVI
Sectores de actividade en reestruturación».
CORRECCIÓN de erros.-Orde do 4 de marzo de 2009 pola que se aproban os plans para a explotación de poliquetos en Galicia para o ano 2009 e se regula o seu exercicio.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 02/04/2009

Advertidos erros na Orde do 4 de marzo de 2009, publicada no DOG nº 48, do 10 de marzo de 2009, pola que se aproban os plans de explotación de poliquetos en Galicia para o ano 2009 e se regula o seu exercicio, fanse as oportunas correccións:
Cadro A: plans de explotación de poliquetos.
-Na páxina 5.085: Provincia da Coruña, 2ª fila, CP A Coruña:
Onde di: «Modalidade: a pé, MSAS», debe dicir: «Modalidade: a pé, MA, MSAS».
-Na páxina 5.085: Provincia da Coruña, 4ª fila, CP Ferrol:
Onde di: «Épocas probables de extracción: do 16 de marzo ao 30 de outubro», debe dicir: «Épocas probables de extracción: do 16 de maio ao 30 de outubro».
DECRETO 103/2009, do 23 de abril, polo que se dispón que cese María José de Castro Pena como delegada territorial de Pontevedra da Consellería de Economía e Facenda.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese María José de Castro Pena, como delegada territorial de Pontevedra da Consellería de Economía e Facenda, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
DECRETO 107/2009, do 23 de abril, polo que se dispón que cese Raúl Fernández Fernández como delegado provincial de Ourense da Consellería de Política Territorial, Obras Públicas e Transportes.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Raúl Fernández Fernández, como delegado provincial de Ourense da Consellería de Política Territorial, Obras Públicas e Transportes, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza